EN ORIGINAL SERIE FRA NETFLIX
Min sanglærer i skolen var waliser, Gareth Jones.
Nå ja. Jeg kunne nu godt lide ham.
"Du skal forestille dig, at du presser en rugbybold
ned i en spand med vand."
-Jeg forstod aldrig, hvad det betød. -Jeg har ingen anelse om det.
Brød fra himlen Brød fra himlen
Fyld mig op Til jeg er mæt
Jeg er mæt
Fyld mig op
Til jeg er mæt
-Gad vide, hvad der blev af Gareth Jones? -Han blev sikkert døv.
På den sidste rejse har Hilary ført os til Portmeirion,
som er kendt for sin særegne arkitektur, i Gwynedd, Wales.
I går afslørede mor, at de havde solgt vores hjem uden at fortælle mig det.
Dette er et åndsprodukt af en fyr, der hed Clough Williams-Ellis.
Han var forud for sin tid,
for han var vild med at købe gamle bygninger og give dem et nyt formål.
Søjlerne derovre købte han i 1932.
Han overvejede i 30 år, hvad han skulle med dem.
Man er jo nødt til at vente på… En familie kunne jo ringe og sige,
at de skulle af med deres bolig, og om man ville have de gamle mursten?
Vi har ikke revet vores hjem ned. Vi har solgt det.
I har smadret min barndom.
Børnene derovre er pokkers støjende.
Hvordan siger man "så hold dog kæft" på walisisk?
-Far! -Nej.
Nej, ingen bandeord på min selfie-optagelse.
Heroppe…
er der en betagende udsigt.
-Hej. -Hej.
En lykkelig familie. Jeg kan huske, da jeg havde sådan en.
Sådan en med hengivne forældre og et kærligt hjem.
-Hører du, hvad han siger? -Hvorfor sagde du det ikke?
Vi har rejst i en uge. Du kunne have ladet et ord falde.
Der er ikke meget at fortælle.
Jeg er da ked af det, men du bliver nok glad for det i det lange løb.
Du er forhåbentlig klar til livet på landet.
Jeg ville ikke være uvenner,
før mor skulle hjem og knuse mine minder, så vi fik en is.
Bore da.
Blærerøv.
Shw mae, i lige måde.
-Hvor meget walisisk kan du? -Jeg kan føre en samtale.
-Godt. Indled en samtale. -Bore da. Det betyder 'godmorgen'.
Hvad mere?
-Popty ping. -"Popty ping"?
Hvad betyder det?
-Det betyder "mikrobølgeovn". -Fint samtaleemne.
Du kan ikke indlede en samtale med nogen
ved at sige "godmorgen" og fortsætte med "mikrobølgeovn?"
Jeg kan walisisk på samtaleniveau,
men jeg kan kun én konkret samtale,
som man fører, når man køber en mikrobølgeovn.
Det er ikke engang en samtale, det er bare det første ord.
"Mikrobølgeovn?" Og så svarer de: "Naturligvis, jeg finder lige en."
Jeg lærer måske mere på rejsen.
Mere kaffe?
-Skønt, tak. -Min er lidt kold.
Kan du give den en tur i popty ping? Tak.
-Sikke en blærerøv. -Hun forstod mig.
Hvad hedder "idiot" på walisisk?
Idiót.
Undskyld, jeg fik is i næsen.
Hvem af jer er værst, dig eller ham?
Du taler også flydende walisisk.
Hilary er vendt hjem til London, så vi kan fortsætte vores walisiske eventyr.
Wales er ikke kun kendt for rugby, porrer og "Cheeky Vimto".
Her er der tre får for hvert menneske.
Derfor mente mor, at vi ikke kunne besøge Wales uden at se en fårefarm.
Vi er taget til Llanfairfechan, hvoraf "fechan" betyder 'smuk'
for at møde fåreavleren Gareth.
Velkommen til Ty'n Llwyfan.
-Tak, hr. -Der svigtede dit walisiske dig.
-Goddag. Michael. -Hej, Michael.
En fornøjelse.
I skal arbejde en dag på en fårefarm. Jeg finder en hyrdehund til jer.
I får en omfattende instruktion i at føre hyrdehund
og et lynkursus i walisisk. Få hunden i stilling.
-Passer den til dig? -Mange tak.
Dette er en stav. En hyrdestav. Vi anvender dem til at fange får.
Vi griber dem således om halsen.
Den minder om den stav, vi trak dig af scenen med. Du lirede…
-…vitser af, som ingen lo ad. -Og du ventede bare.
Jeg kom ind fra siden, og så trak jeg ham væk.
Ikke i dag. Kom, så går vi.
-Vælger vi en hund? -I har en.
-Lukkede du bare hundene ud? -Ja.
-Joe! -Der er ikke noget pjat med ham, vel?
Godt. Det er Joe, eller hans fulde navn, Pen Ty'r Joe.
Godt. Joe skal have kommandoer.
Der er en for venstre, og en for højre.
Til venstre hedder således "kom-her".
-Er du med? Kom-her? -Kom-her.
Og kom-her har et pift…
-Kom-her, pift, pift. -Netop.
Kom-her!
Hvem er Nete?
-Nå,"ne-ed". -Det var godt.
De vigtigste kommandoer er "dæk", altså stop.
Det hedder…
Og piftet…
Nu vil jeg høre dig lægge ordentlig kraft i…
-Med fyndighed. -Ja.
-Godt, er du klar? -Ja.
Prøver du at kysse mig?
-Er vi klar? -Jep, lad os komme i gang.
Vi skal have gennet fårene ind i folden.
Kom.
Okay.
-Du sagde ikke, de kom efter mig. -Kom-her! Nu!
Giv slip.
Hvorfor lader du fårene passere dig? Dit slatne salathoved!
-Nej! -Apport!
-Nej, Jack! -Apport!
Kast ikke med staven! Det er krænkende!
Det nytter ikke, at tage fat i dem.
-Nej. -Hold fast, Jack.
Kumbaya, derover. Hvad har I gang i?
-Hvad mener du? -Fårene er klogere end ham.
Hvis jeg får fat i lederen…
-Ja! -Du har fået et i folden!
Skrid nu bare, Jack. Du udretter ikke noget, du laver bare ravage.
-Jeg har fat i et! -Hvad er det, du laver, Jack?
Ind med det.
Kom-her, kom-her.
-Kom så. -Kom-her.
Ind med dig, Jack. Ind med dig.
Sit.
Sit. Sit.
Nej! Gå ind igen! Hvad laver I nu?
Alle får i flokken! Nu går I derind.
Vi har fået nok af det pjat. I skal gå ind i folden nu.
Jeg tæller til fem, og befinder I jer ikke i folden, ryger I i gryden.
Hold op med at fjumre.
Sådan, det var godt.
-Ja! -Flot, drenge.
Godt klaret.
-Tak, Michael. -Sådan skal det gøres.
Alene ved åndsnærværelse og personlighed
-fik jeg gennet fårene i folden. -Det var altså en fælles indsats.
-Jeg udmattede dem. -Jeg er helt enig.
De var færdige til sidst. "Vi gider ikke mere, nu går vi bare ind."
Herligt. Kom så.
Jeg er ikke et får!
-Af sted! -Nej! Nej, nej, nej!
Du lukkede ikke den skide fold! Efter alt det besvær!
Gareth vil vise os rundt på sine 810 hektarer i sit terrængående køretøj.
Har man set en hektar, har man set dem alle.
Sidder d'herrer godt på bagsædet?
Klarer du dig, far?
I må ikke stikke hovedet ud. Der er en klippeskrænt i den ene side.
To hundrede femoghalvfjerds meter.
-Var det dig, Michael? -Det var lyden af min hofte.
I hørte den da brække.
Nu bliver det barsk.
Åh nej, Max. Det er ikke en god stilling for mig.
Max. Lad være, Max!
-Far. -Hvordan går det dernede, Jack?
Max har lige pruttet mig i ansigtet med få centimeters afstand.
Nej, ikke igen! Skån mig, Max!
Luk ringmusklen! Du vover ikke at bruge den!
Max!
Synes du, det er morsomt?
Åh nej, skal han lave nummer to?
Nej, Max!
Hvordan siger man 'stop'? På walisisk?
-Cachu. -Cachu?
-Cachu. -Cachu.
-Du bad ham om at skide. -Nej!
-Kom, skid på ham, Max! -Nej!
Ingen cachu!
Så er vi her. Vi er på toppen af Dinas.
Vi er nået frem.
Dette er Dinas.
Oversætter man det fra walisisk til engelsk, betyder det 'by'.
Her lå en keltisk borg. Man forstår, hvorfor de anlagde den her.
Min familie har haft denne jord i 370 år.
Er Liverpool den vej? Lyden af bilalarmer føres med vinden.
Dette sted har betydet noget særligt for mig siden barndommen.
Det er også her, jeg ender mit liv.
Jeg skal kun væk herfra i en kiste. Der er en walisisk talemåde.
"Et sted, hvor sjælen finder fred." Det finder jeg altid her.
-Du har en våd plamage på ryggen. -Ja, det er rigtigt.
-Max har vist pisset på dig. -Laver du sjov?
Er det sandt? Det var derfor, han havde læbestiften fremme.
Nu starter rutsjebanen.
Med den følelsesladede afslutning er den walisiske del af rejsen forbi.
Nu har mor arrangeret, at vi skal køre få kilometer til Lake District.
Et passende navn, for, rigtigt gættet, der er mange søer i regionen.
Det drypper med dem.
Og pensionister. Hvis du kan lide søer, er du kommet til det rette sted.
Vor kære mor har reserveret et værelse på Armathwaite Hall
og bestilt det store tebord til os.
"Uh, spændende," har ingen nogensinde sagt.
Det skal peppes op.
Serverer I shots?
-Vi har tequila. -Ja tak.
-To tequilaer? -Ja.
-Hvad gør du nu? -Mexicansk kaffe.
Det skal være et tebord. Det store tebord.
Så vil du sabotere det med tequila. Det gør du!
Ingen har saboteret noget med tequila, kun kvikket det op.
Stemningen er så tør som denne scone.
-Jeg udfordrer dig til kroket. -Javel?
Vinder du, holder vi os til mors plan. Hvis jeg vinder, stikker vi af.
Javel, meget gerne. Jeg er på.
Udmærket.
-Du er… spændt op til lir. -Javel.
Kom så.
-Tequila, hr. -Tak.
Arriba!
-Kom så. -I guder. Det skal blive en fornøjelse.
Jeg tværer dig helt ud.
-Godt. Her er vi så. -Der er kun én vinder.
Jeg tager den her af. Gider du holde min frakke?
-Tak. -Du tager det alvorligt.
Godt så.
Godt, så starter vi.
Pis. Du satte…
-Hvad var det? -Et tog.
-Det var et tog. -Vel var det ej.
-Det kom fra din telefon. -Nej!
-Du snyder. -Vel gør jeg ej!
Jeg har været…
-Du er en snydepels. -Nej, nej.
-Det var ikke mig! -Du er en snydepels.
Det var toget. Der er en jernbane derhenne. Nej!
Efter sejren ville jeg vise far, at vores land er mere end te og kroket.
Der er mange overraskelser i Storbritannien.
Ganske vist er det meste her noget med søer.
En af aktiviteterne er badning i iskoldt vand.
Vi er ved Bassenthwaite Lake
for at møde den vilde badeentusiast Winnie.
Winnie.
-Jack! -Hej, går det godt?
-En fornøjelse. -Er det Winnie som i Winston Churchill?
-Nej, som i Winnie the Pooh. -Nå ja, selvfølgelig.
-Er der sikkert derude? -Meget sikkert.
Er der ingen hajer, krokodiller eller andet?
Kun i Congo, hvor jeg kommer fra. Vi badede ikke i min barndom.
Vi så kun hvide mennesker bade,
men vi måtte ikke bade. Det var ikke velset, da mange omkom.
Da jeg flyttede hertil, blev det så lettilgængeligt.
Jeg måtte da prøve det.
-Jeg har en bøje til dig. -Den får jeg ikke brug for.
Det er for, at du kan ses. Der kan være mange både.
Jeg behøver den ikke. Jeg har dækket mig ind. Jeg hopper i.
-Uden våddragt. -Hold da op, se lige dig!
-Der er et mærke, der sidder et mærke. -Hvad? Det er en sok.
Hvad var det?
Det er ikke et mærke, men en sok.
Jeg vidste, at vandet ville være koldt… så jeg har lagt en sok derned.
Vi siger, jeg ikke har set det.
Kom så.
Vent på…
Pis. Jeg henter våddragten.
Hvor er det koldt!
-Det er varmt. Giv det en chance. -Jeg skal bruge en større sok.
Snarere et helt par.
Det behøver du ikke. Jeg hjælper gerne.
Har du den på?
Sokken er gledet lidt op.
Han har altid været bedre til at smide tøjet end at tage det på.
Du har vist flyttet om på et par organer.
Så hopper vi i.
-Tag dig god tid, Jack. -Okay.
For en mand kan det her blive en ubehagelig oplevelse.
-Nå, dine boller? -Ja.
Det er altså godt for din libido at bade i koldt vandt.
-Er det rigtigt? -Og kvinder bliver lidt strammere.
Det var en sten, ikke en reaktion.
-Skal du ikke svømme? -Nej, jeg nøjes med at pjaske lidt.
Du vil nyde det.
Så kan jeg svømme lidt… Der er dybt!
Winnie! Winnie!
Så kom vi under!
-Jack, bare… -Det er køligt.
Vær ikke sådan et skvat.
Du er jo en rigtig havmand, ikke sandt?
Far har lejet en båd, så han kan revse mig tæt på.
Hvor er der et isbjerg?
Af med våddragten, og vær ikke sådan et skvat.
Nej, jeg kan godt lide våddragten.
Du føler… Det føles bedre, hvis du tager den af.
Du føler dig mere levende. Tro mig, tro mig.
I orden. Tag den af mig.
Godt.
Jeg hader dig!
Du godeste!
Ja!
Jeg kan ikke mærke noget. Det er grufuldt, Winnie.
Vandet er lige så koldt, som blodet, der flyder i fars årer.
-Ro ikke væk fra mig! -Nej, du kommer ikke op i denne båd.
-Slå ham med åren, hvis det er. -Michael! Hvordan kan du efterlade mig?
Kan du mærke, at det gør godt? Føler du dig levende?
-Føler du…? -Jeg er levende!
Min sokkeven. Helt gennemblødt.
Pis af!
Det var fantastisk, Winnie.
-Du nød det. -Ja.
-Jeg vil… -Jeg beholder den.
Et lille minde om vores tid sammen. Winnie!
Undskyld, undskyld.
Jeg nød den vilde badeoplevelse.
Men jeg kan nu godt forstå, hvorfor det tiltrækker
langt flere kvinder end mænd.
Skildpadden har trukket sig ind i sit skjold.
Kommer den nogensinde ud igen?
Næste stop bliver en aktivitet, som selv Michael kan være med til.
Vandreture på landet er blevet pimpet op.
Velkommen til vandring med lamaer.
Vi er i Catbells Terrace med George og Dumpe. Det er ham til venstre.
Vi bliver anført at guiden Ruby og Sven.
Vi går i ro og mag op til toppen.
Er Dumpe en han eller en hun?
-En kastreret han. -Ja, jeg tænkte bare…
Der er ikke så meget manddom der.
Kom så, Dumpe. Hvor længe har du været kastreret?
Gjorde det ondt?
Vi står nu og ser på Derwentwater.
Til venstre har vi Skiddaw, og nede i søen er der et par øer.
Der er St. Herbert's Island og Derwent Isle.
-Det var flot, Jack. -Ja, smukt.
Du nævnte Skt. Herbert.
Jeg har aldrig hørt om en helgen, der hed Herbert. Der må jo være en Skt. Herbert.
Lord Pocklington kaldte sig konge af Keswick
og affyrede kanoner mod folk. Noget af en excentriker.
Nu kigger vi ud over…
Hvad…? Hvad er det, du laver?
-Ikke noget. -Stop.
-Nej, far. -Stop så.
-Jeg giver dem bare lidt… -Vil du have denne stav op i røven?
Du har en lille bule i hatten. Det er et godt sted til foder.
-De bliver glade. Lad mig lægge det her. -Nej!
-Sæt dig på hug, så de får mad. -Jeg vil ikke have det i hatten.
Det vil Dumpe gerne.
Nu går vi denne vej.
Skal du kradse dig der, hvor dine boller var engang?
Kom nu, Jack, videre.
-Hvem går med hvem deroppe? -Det er ikke dernede.
-Jack, hvorfor har du så… -Nej.
-Den er helt ude af kontrol. -Du gør mig til grin.
Du gør mig til grin, George. Nu holder vi os bare til stien.
Som Ruby sagde. Det var bedre. Tak.
Jeg tør ikke tænke på, hvordan den var, da den havde boller.
Du har fået nok, kom så. Følg med far.
Dygtig Dumpe-skatter.
-Ikke Winston-stemmen. -Ja.
-Hvornår er du blevet lamaekspert? -Jeg synes, vi skal have sådan en.
Vil du med mig hjem til Oxfordshire, Dumpe?
Vi har købt et dejligt hus på landet.
Når min hustru vænner sig til dig, kan du sove i fodenden.
Jeg havde ikke forventet at knytte mig… til en lama.
Det var virkelig en sød lama.
Ved du, hvad min lama skulle hedde, hvis jeg havde en? Dalai.
Ja. Dalai Lama.
Så ville alle sige: "Du er så morsom, Jack."
-Kendrick "Lama"? -Jeg aner ikke, hvad du taler om.
Jeg havde fået nok af mors hoteller.
I Cartmel havde jeg reserveret noget sjovere, mere afslappet og anderledes.
Altså landligt. Helt afgjort landligt.
-Goddag. -Godaften og velkommen.
Jeres værelser er klar. I skal bare gå lige derind.
-Mange tak. -Godt. Meget rustikt, ikke sandt?
-Det er jo en ombygget stald. -Ja. Hvad fanden er det her?
Jeg ved… hvad du vil sige.
Her er ikke noget fjernsyn, men vi kan se Netflix på min bærbare.
Det er en spøg, ikke? Du tager bare gas på mig.
Du vil på landet. Det her er landet.
Vi sover med en hest.
-Skal vi slå os ned? -Meget morsomt. Vi går tilbage til bilen.
Nej, far, vi bliver her. Det er den ultimative hesteoplevelse.
Det ønsker jeg ikke. Jeg vil ikke sove sammen med en hest.
Det skal du heller ikke. Den står der. Vi sover i sengen.
Det vil forberede dig til livet på landet.
Den er god nok.
Vores vært indbyder gæsterne til at tilbringe en nat
ved siden af en enorm friserhest.
-Tåbeligt. -Skal vi gøre os det behageligt?
Hvis jeg skal sove herinde, får jeg brug for en meget stærk sovepille.
Måske har den noget ketamin.
Da natten falder på, ser don Whitehall lidt forskræmt ud ved udsigten
til at vågne op med et hestehoved i sengen.
Jeg sover i denne ende, så jeg kan se hesten.
-Hej, far. -Hvad laver du?
-Skal du sige godnat til hesten? -Nej.
Jeg siger hverken goddag eller godnat til hesten.
Læg dig nu til at sove, okay?
Jeg kan se, du har trukket den gamle taktstok.
Du godeste, se dens størrelse, far. Prøv lige at se.
Sådan en har jeg om morgenen.
Skal vi bare lægge os til at sove?
Far? Se hesten, den er helt opsvulmet.
Du bør gå hen til den og give den et dask med en ske.
Ja. Vi må hellere lægge os til at sove, Jack. Godnat.
Godt. Der bliver vist ingen hestekur.
Godnat, far.
Får vi mon serveret morgenmad af hov-mesteren i morgen?
Jeg skal være sikker på at få min kostplan i stald.
Jack. Gider du stramme tøjlerne?
Tal ikke sådan til mig. Jeg er meget føl-som.
Her er mange ekstra goder, heriblandt muligheden for
at blive vækket af en af deres venlige stuepiger.
-Du godeste, Jack. -Ja?
-Hvad er det for en hoppe? -Det er Mr. J.B.
Så fjern Mr. J.B.
-Den skal ikke op i til mig. -Det er morgenvækningen.
-Det er en shetlandspony. -Nej.
-Er den ikke bare nuttet? -Vel er den ej.
Den er bedre end noget vækkeur. Har du sovet godt?
Tænk, at jeg er gået med til det her. Jeg har sovet aldeles rædselsfuldt.
Du lyder lidt "hest" her til morgen.
Det begynder du ikke på igen.
Hesten er ved at miste kontrollen hernede, Jack.
-Kan du ordne det? -Hvad mener du med "ordne"?
Hej.
-Du kommer ikke op til mig. -Vil du kæle?
Nej.
-Sikke en tung hov. -Det kan du takke dig selv for.
Meget har jeg set i mit liv, men dette overgår alle hestegrænser.
Den vil herop. Du kommer ikke op i min seng. Nej!
Den tror, den har fundet en indtørret gulerod.
Nu jeg har blæst Michael omkuld, og sikkert også ponyen,
genoptager vi mors rejseplan.
Fra Lake District kører vi fem timer nordpå,
over grænsen og op i det skotske højland.
På vejen betragter vi det betagende syn af Glencoe Mountains.
SKOTLAND
Pludselig bringes rejsen i fare af en alvorlig sundhedstrussel.
Shetlandsponyen stejlede.
-Stejlede den? -Og så trampede den på min fod.
Hvor blev det af?
-Har du vasket fødder for nylig? -Det kan jeg ikke.
For der stinker ret meget herinde.
-Det er ikke normalt. -Lad være.
-Nej. Nej! -Er der gået betændelse i det?
-Nej! -Det kunne der godt.
-Væk med den. -Av! Far!
Jeg forsøger at køre.
Efter Michael har skiftet jakkesæt,
når vi til frem til mors indkvartering: Carberry Tower i Musselburgh.
Hvad bestiller den kørestol der?
-Jeg ringede og bad om assistance. -Det gjorde du ikke.
-Det gjorde du ikke i ramme alvor. -Jeg er skadet.
Det er en service, de yder.
-Jeg ringede i forvejen og bad om det. -Tåbeligt.
Det er ikke tåbeligt. Jeg er kommet til skade. Jeg har skadet min fod.
-Godaften, hr. Hvordan har De det? -Hej med dig. Undskyld.
-Klarer De den? -Ja.
-Mange tak. -Du milde.
-Hvad er der sket? -Det var en rideulykke.
-Det er jeg ked af at høre. -Det er en gang fis.
Du havde en pedalflirt med My Little Pony.
-Det passer ikke. -Jo.
-Er du sød at tage kufferterne? -Javel, ja.
Forsigtigt.
Tænk, at han bad mig om at bære hans forpulede kufferter.
…et smukt landskab, og solen skinner.
Bare jeg kunne gå tur i landskabet, men…
-Vi kan låne dig en stok. -Og en forbandet rygsæk.
-Så er det nok. -Far!
Nå! Du kom godt nok hurtigt op af kørestolen.
-Den indeholder kostbare ting. -Ja, det gør den sikkert.
-Det må De undskylde. -Det går nok.
-Følg efter mig. -Må jeg bede om en hånd?
-Nej. -Michael.
-Vær ikke latterlig. -Jeg er ikke…
Far!
Næste morgen havde Hilary arrangeret noget, som jeg drømte om som barn:
at lede efter Loch Ness-uhyret.
Den 2. maj 1933 blev Loch Ness-uhyret fotograferet for første gang.
Det blev senere afsløret som fup, men sidenhen er den set utallige gange.
For at få hjælp opsøgte vi "Nessie"-jægeren.
Hold øjnene åbne. Det kan dukke op når som helst.
Der!
Nej, undskyld. Det er bare en and. Undskyld.
-Hej. -Du må være Steve.
-Du må være Jack. -Du må være Steve.
En fornøjelse.
-Det er Michael. -Hej, en fornøjelse.
LOCH NESS DRIVTØMMER
Steve Feltham opgav sin hverdag for 30 år siden
for at bosætte sig ved bredden af Loch Ness for at finde uhyret.
Han er virkelig en moderne helt.
Hvor tæt har du været på at se Nessie?
Sidste sommer kom en ven fra den anden ende af søen
med det bedste bevis, jeg har set i hele…
-I skal se det. -Er det er kranium?
-Et kranium med en meget lang hals? -Vent. Jeg har det her.
I vil kunne lide det. Der, se der.
Det er omtrent 6 meter langt. Det er måske på 150 meters dybde.
Det ligner en croissant.
Båden, der tog det, sejler i flere timer hver dag,
så han har sejlet over stedet flere hundrede gange.
Så vi har størst chance for at finde Nessie, hvis vi sejler med båden.
-Hvis vi sejler med ham på båden, ja. -Og til det sted der.
-Og leder efter den store tingest? -Det er vores bedste chance.
Med to Nessie-jægere på fuldtid
må vi nødvendigvis finde noget. Ikke sandt?
Hvorfor er den indstillet på et soveværelse? Hun ser også godt ud.
Jeg forstår hvorfor. Jeg håber, du udspionerer en Nessie-rival.
-Jeg holder øje. -Alt andet er klamt.
Den er stillet ind på et privathjem.
-Er den? -Ja.
Den skal måske lidt længere ned. Ja, sådan.
-Tak. -Det var så lidt.
Steves ven har et hul i kalenderen, så vi står til søs.
Fanger vi den, kaster vi den bare ud igen.
Vi skal ud og fange en Nessie!
Hvad skal du forestille i den gule frakke?
En supertjekket fyr.
I 2020 så skipper Ronald en klump med sin sonar.
Mange tror, det kunne være Loch Ness-uhyret.
Det var dig, der fandt et mærkeligt objekt?
Ja, og nyheden gik verden rundt.
I al den tid, jeg har sejlet på søen, er det det største bevis, jeg har set,
og det viser, at der er noget i søen. Vi fanger det måske igen, hvem ved?
Vi er ved at nærme os det sted,
hvor vi så det på sonaren. Så hold øje med skærmene deroppe.
Alt, hvad der viser sig i det sorte område, er en fisk eller et uhyre.
I skal se efter en stor rød plet.
Der er ikke noget endnu. Man skal være tålmodig. Vi afventer.
-Han har ventet i 30 år. -Tja, det tog mig 50 år.
-Halvtreds år? -Ja.
Denne pissekonkurrence er jeg ikke udrustet til.
Jeg har været her i seks timer og bliver snart utålmodig.
Godt. Nu vil jeg tage sagen i egne hænder.
Der skal lokkes med fiskeindvolde.
Frister det i Dødens gab, frister det Nessie.
Det ser da godt ud.
Skal vi kaste det ud?
Vent på det.
Enogtredive år. Det faster måske indimellem?
-Altså, når man ikke spiser fra… -…årstid til årstid.
-Nå ja, det er jo et uhyre. -Kast en spandfuld mere ud.
Dejligt tæt på.
Far.
-Jeg forstår din teknik. -Hvorfor kaster du spanden ud?
Hvis uhyret dukker op nu, kan du slå den med spanden.
Det bliver måske vores eneste fangst i dag.
Brugte man ikke sømandsviser til at lokke havfruer og andet frem?
-Det var formålet med dem. -Du må ikke bede han om at synge.
Snart vil Wellerman komme Og giver os sukker og te og rom
En dag når Nessie dukker op Så går vi og siger stop
Den er vist ikke passende.
Den er ikke passende for nogen, uhyrer eller andre.
Den dreng er jo forrykt.
Kom her, din store satan. Kom til Jackie.
Kom til Jackie!
Pis.
Far! Kom herned med nettet, hvis jeg skulle få bid.
Det er højst usandsynligt.
Jeg har fat i en, far! Der er bid!
Kom nu bare. Det trækker mig ned!
Hold mine ben, far!
Kom nu! Vi er lige ved at tage det.
Jeg mister det!
Du er et fjols.
-Jeg var lige ved at tage det. -Der var intet som helst.
Det… Det er sikkert helt bombet nu.
Det gjorde ellers modstand. Jeg var lige ved at tage det.
Du var mit vidne, forstået?
-Jeg var ikke dit vidne. -Du så det.
Jeg så dig lave en masse larm for ingenting.
Jeg kunne mærke dets styrke. For enden af min gribestang.
Ikke længere en myte.
Den dag, legenden blev til virkelighed.
Jeg er nu Nessie-jæger, som, i lighed med disse mænd, aldrig har set uhyret,
men det kan jeg altid sige. Det skal fejres med en sang.
Der var engang et skib til søs Skibet hed Billy o' Tea, adjøs
En vind steg op, tog boven ned Pust, guttermænd, pust
Snart vil Wellerman komme Og give os sukker og te og rom
En dag, når roret er væk Så går vi og siger stop
Lige i skabet.
Jeg har dyrket sex i det tårn.
Jeg håber, din scorereplik var "Vil du se Loch Ness-uhyret?"
Nu er der én ting mindre på træskolisten. Jeg tæller ned.
Sikke en oplevelse.
Det var tid til aftensmad.
Vi havde regnet med at få Nessie-filet,
men af indlysende årsager måtte vi nøjes med haggis.
Tak.
Fedt med den lille gryde på tallerkenen.
Der er lidt teater over det.
Traditionelt. Haggis.
Meget fint.
Jack. Vil du række mig saltet?
-Det mangler ikke salt. -Det synes du måske, men ikke mig.
Jeg vil have lidt mere salt på. Vil du række mig saltet?
Javel.
Mange tak. Tak.
Må jeg ikke også bede om peberet, tak?
Undskyld. Jeg tror egentlig ikke, det trænger til mere peber.
Det er passende.
Jeg stiller det her, hvis du skifter mening.
Mange tak.
Kunne du skænke mig en smule rødvin?
-Jeg kommer ned og sætte mig hos dig. -Nej, det behøver du ikke. Det går.
-Altså kun en lille… -Ja. Jeg er ikke… din butler.
Det er både spisning og træning.
-Vil du række mig rødvinen? -Ja, jeg…
Det er fint.
Tak.
Jeg har haft lang tid til at fordøje nyheden og tænke mig om.
Jeg har forliget mig med det, og derfor
får I min velsignelse til at flytte på landet.
-Din velsignelse? -Ja.
I har min velsignelse. Jeg glæder mig på jeres vegne.
Selvom I har solgt mit barndomshjem.
I har min velsignelse til… at starte på et nyt liv.
-Jeg vil ikke have din velsignelse. -Men det har du. Værsgo.
-Jeg har ikke brug for den. -Skulle du få brug for den, så værsgo.
-Min velsignelse. -Jeg vil ikke have den.
-Men hvis du ville… -Det vil jeg ikke.
Men hvis du skulle få lyst til at få min velsignelse.
-Men det får jeg ikke. -Men…
Jeg får næppe brug for din velsignelse…
-Okay, godt. -…til et hus, jeg har købt.
Gruer du slet ikke for
at starte et ny liv på landet i en alder af 81?
Det er en høj alder til så stor en livsændring.
-Gudskelov for mor. -Ja, helt afgjort.
For du ville umuligt kunne tage så stort et skridt…
Manden, der solgte os huset, har efterladt to traktorer,
og din mor har allerede kørt på dem begge.
Din mor kan sætte sig på alt og få det til at virke.
Okay. Men…
-Det var ikke helt… -Der er ingen…
Nej. Det var ikke min mening, at det skulle lyde på den måde.
-Du ved, hvad jeg mener om din mor. -Ja.
Næste morgen overgik mor sig selv.
Jeg er vild med Harry Potter. Jeg har set alle film og næsten læst en af bøgerne.
Nu har hun bestilt billetter til den virkelige Hogwarts-ekspres,
damptoget Jacobite, som blev bygget i 1949 og blev benyttet i filmene.
Fans strømmer til fra hele verden. Trofast ser mindre ud i virkeligheden.
Toget minder mig om et tog, jeg tog til skole, da jeg var dreng.
Gik du på Hogwarts?
Hogwarts findes ikke i virkeligheden. Det må du forstå.
Var du duks på Slytherin?
-Det er rigtige tog. -Vi skal vist være her.
Turen kaldes en af verdens bedste togrejser.
Det går fra Fort William ved Ben Nevis, Storbritanniens højeste bjerg,
og snor sig forbi søerne mod Mallaig
på sydspidsen af Isle of Skye.
Det må være spændende for børnene. De troede ikke, de skulle se Voldemort.
-I kød og blod. -Meget morsomt.
Du kunne sikkert blive hyret her. Til at skræmme børn.
Se, far, det er broen fra Harry Potter. Er det ikke spændende?
Væk mig, når vi kommer nogen vegne.
-Se, far. -Ja, det er en bro.
Vi har sådan en i Putney.
Jeg må indrømme, at jeg har varme minder herfra.
Da jeg var nygift, kom jeg her ofte,
da mine svigerforældre boede her.
-Boede de…? -Ja. Altså i nærheden.
Vi kørte herop sammen.
Det var en lang køretur. Jeg havde en fræk lille sportsvogn.
Ser du, vi var forelskede. Vi var unge og forelskede.
-Da ikke så unge? -Nej…
-Hun var yngre end dig. -Det var hun, ja.
Faktisk kommer mine mest romantiske minder herfra.
Ser du, vi kunne stikke af… hele dagen.
Vi havde madkurv med, vi spiste…
Vi befandt os på en stor eng med lyng og den slags,
men pludselig begyndte det at styrte ned. Hun blev helt gennemblødt.
Hun måtte tage kjolen af, så våd var hun.
Jeg behøver ikke de slibrige detaljer.
Jeg kan huske, jeg frotterede hende
for at tørre hende og tænkte, at jeg gerne snuppede en bid.
Hvordan kommer man af?
Hun så altid fantastisk ud i badedragt.
-Helt ærligt? -Hun kunne udfylde en badedragt.
Men hun var også en fantastisk tiltrækkende pige. Jane.
Hvem fanden er Jane?
Hvad mener du?
-Du sagde Jane. -Ja, Jane. Min første kone.
-Var det alt sammen om hende? -Ja.
-Jeg troede, at det var om mor. -Jeg mødte først din mor flere år senere.
Hvorfor fortæller du mig så mange romantiske historier om din første kone?
Det var jo det, du talte om.
Vi talte om det skotske højland og den slags.
Hvis du skal fortælle mig om romantiske ferier,
så lad det venligst handle om romantiske ferier med min mor.
Javel.
Den bemærkning kommer jeg nok til at fortryde på denne rejse.
Men ikke flere historier om andre koner indtil videre, tak.
I orden.
For at afbryde brækstrømmen forsøgte jeg at aflede far med en lille leg.
Skal det være morsomt? Altså…
-Det er tunnellegen. -Pis.
Det er ikke en leg, som jeg vil indlade mig på.
-Din tur næste gang. -Du er spasmageren,
du laver sjove ansigter.
Hvor er du henne?
Buh!
Kom nu op derfra, Jack.
Hvis kontrolløren kommer, får han det forkerte indtryk.
-Klamt. Jeg er din søn. -Han ville ikke vide, du er min søn.
-Du gør det næste gang. Bare én gang. -I orden. Men kun én gang.
En gang og så ikke flere. Nu kommer der en.
Skal I have noget fra vognen?
-Nej. Han har fået lidt for meget… -Allerede? Du godeste.
Man ved, man er i Skotland, når du fortæller, at jeg er beruset,
uden at hun fortrækker en mine, men bare triller videre med sin vogn.
Sådan er de nok i hele toget.
Hun er nok overrasket over dem, som ikke er fulde.
Sikke en oplevelse. Skal I med det, så undersøg det på forhånd.
Man vil ikke risikere at rejse med deres togkoste.
Nu skal vi et par timers kørsel syd for Edinburgh.
Hilary har placeret den sidste del af vores rejse
på stedet, hvor min comedy-rejsen begyndte.
Før optrådte jeg hvert år på Edinburgh Festival.
Her indleder alle britiske komikere deres karriere.
Hvor end min far er, ser han ned på os.
Han er ikke død, bare meget nedladende.
I 2011 inviterede jeg Michael op på scenen. Det kunne være sjovt.
Han brillerede, og folk var vilde med ham.
Efter ti år og fem rejser i hele verden står vi så her.
Juhu!
Mor! Bliv nu ikke kørt over.
-Hej, supermor. -Hvordan har du det?
-Hej, mutter. -Hej, manse.
Mor er stødt til. Da rejsen skal ende med et brag,
har hun arrangeret en koncert med Skotlands mest kendte orkester
på Royal College of Physicians.
Nå, er I parate? Er I klar?
Man skal vist skubbe.
-Ta-da! -Ja.
Velkommen til Royal Edinburgh Military Tattoo.
Mange tak.
Hvad er tattoos historie?
Royal Edinburgh Military Tattoo var oprindelig underholdning,
der skulle forene militæret og civilister for 70 år siden.
Hvis I har mod på det, får I lidt instruktion.
Vi skal optræde senere i dag, og vi vil gerne have jer med.
-Storartet. -Hvor spændende!
Vi ender nok med at blive jaget over grænsen.
Lad os gøre et forsøg.
Jack, bare klem til…
Godt, nu spiller du falsk.
Hvordan kan du spille på sækkepibe? Det lød som en sækkepibe.
-Hun spillede faktisk på sækkepibe. -Lad os fortsætte.
Sækkepibe er vist ikke lige mig.
Jeg har et godt øje til den tromme. Jeg har altid ønsket at spænde den fast.
-Tag den på, Jack. -Åh ja.
-Er du tryg ved at tage den på? -Ja.
Rul den, til den… Ja, sådan.
Så stik hovedet derind.
Nej, mor.
Hold op!
De her skal…
Jack.
Voilà.
Godt.
-Skal jeg stå for enden? -Bastrommen står normalt i midten.
-Javel. -Michael, vi skal…
-Pas på far! -Undskyld.
-Hvad gør du? -Det er en stor tromme.
-Jeg stiller mig imellem jer. -Pas på!
-Jeg står her. -Han er livsfarlig med trommen.
Spil med bastromme,
sækkepiber og tromme,
fremad march.
Spillede du…? Var det dig?
-Ja. -Eller stod du bare?
Naturligvis ikke.
Hørte du det ikke?
-Nej. -Vil du sige noget?
Du ville sige noget til far. Godt, undskyld. Fyr løs.
-Var det dig, der trommede? -Ja! Det var det.
-Er I færdige? -Ja.
Orkestret anføres af en såkaldt tamburmajor, der dirigerer musikken.
-Det må gerne blive ham. -En af de der…
-Strålende. -Ja. Så prøver jeg sådan en.
Hvis vi skal gå på brolagte gader, får far nok brug for begge to.
Skal musikken stoppe, stikker du den op…
Jeg stikker den altså op således, og det stopper…?
I kommer ikke forbi!
Han minder mere om Sauron.
Så snart man overdrager taktstokkens magt til en person…
De bliver tossede, de går amok.
Med magt følger et stort ansvar.
-Stokken op! -Du skal være parat til at stoppe det.
Hvis trommeslageren skulle gå amok?
Kom i gang, far. Vi slår os løs og ser, om det går.
Ja, vi fyrede den af.
-Vi er vist klar. -Vi kender sgu ikke nummeret endnu.
Mens Michael brølede ordrer,
var Hilary og jeg klar til marchen på Royal Mile
med Royal Military Tattoo.
Ja-sigerne vil sikker udnytte optagelserne, næste gang
Skotland skal stemme om uafhængighed.
Sækkepiber og trommer, i midten, afvent.
Fremad march!
Du holder ikke takten, Jack.
-Nej. De andre holder den ikke. -Hold takten!
I kan tage pis på mig, men aldrig tage min frihed!
-Det er manglende respekt, Hilary. -Jeg har tabt trommestikkerne.
-Kom så, mor. Vi indtager Carlisle! -Jack!
Jack!
-Åh, pis. -Vend dig om!
Din hat, Winston.
Undskyld, Winst.
Jeg var parat til at krydse grænsen og slagte englænderne.
Ekstranummer! Ekstranummer!
Men i stedet besøgte vi Edinburgh Castle for at nyde den betagende udsigt
og fuldføre den følelsesladede sidste rejse.
-Her er køligt. -Meget køligt.
-Ikke sandt? -Ja.
-Det var en god afslutning. -Ja, det var.
Sækkepibespillerne var også gode. Sækkepiberne og trommerne.
-Det var en god måde at slutte af på. -Ja.
Trist, men god.
-Trist, da det er ved at være forbi? -Ja.
Vi har vist ikke overset noget derude. Jeg kommer til at savne det.
Når jeg klynker og klager, tænker jeg ved mig selv:
"Hvad skulle du ellers lave som 81-årig? Du er så skide heldig."
Jeg… ved, jeg er skide heldig.
-Jeg er også skide heldig. -Det har været forrygende.
Vi skal nok gøre mange andre ting sammen, men ikke flere rejser.
-Tak. -Det var hyggeligt.
Stik piben ind!
-Sækkepiben. -Jeg troede, du kunne lide dem nu.
Ja, men uden orkestret lyder det som at trække en kat i halen.
Jeg har en sidste overraskelse til jer.
I skal rejse hjem på en meget ekstravagant måde.
Meget ekstravagant. I bliver så glade.
Det er min afskedsgave til jer.
Stop. Vi nyder et dejligt øjeblik sammen som familie,
og så begynder I at tungeslaske.
Et til, og så er det slut.
Forhåbentlig for evigt.
-Kom. -Jeg skal lige nyde øjeblikket.
-Forresten, gør du det traditionelt? -Det rager ikke dig.
Nej… Lad være! Hvor gammel er du?
-81. Og du finder det morsomt? -Jeg skulle bare se efter.
-Har du noget indenunder? -Mig? Nej, naturligvis ikke.
Han måtte stoppe bollerne i sokkerne.
Hilary overdrev ikke sin overraskelse.
Hun havde arrangeret en fantastisk flyrejse.
Drengene fra Biggin Hill hentede os i to Spitfires fra anden verdenskrig.
En sidste rejse med stil.
Altså ikke sådan en rejse. Flyene er forhåbentligt sikre nok.
Siden barndommen har jeg drømt om at flyve i sådan et.
Ret vildt, ikke sandt, far?
Det er ret spændende. Endnu et flueben på træskolisten.
Godt. Lad os se, hvad de slemme drenge er i stand til.
-Vi skal udføre et loop. -Overhovedet ikke.
Jeg sagde nej!
I guder!
Glem ikke at smile, far.
I guder!
Øv. Pis.
Sluk for det. Pis.
Jeg skal ørle.
Hold nu op.
Kors i hytten.
Kunne du lide det, far?
Jeg er bange for, at jeg har fået kvalme.
Jeg skulle have taget toget.
Tekster af: Dorte Langberg